Soome idapiiri piiripunkte pole aprilli algusest alates ükski asüülitaotleja üritanud ületada, teatas riigi siseministeerium. Migrante pole märgata enam ka Tornio piiripunktis, mis ületas läinud sügisel oma tiheda inimvooga sageli uudiskünnise, kirjutas sel nädalal Soome rahvusringhääling YLE.
Lapimaa piiripunktid on muutunud migrandivabaks
Mullu augustis hakkasid tuhanded asüülitaotlejad Rootsi ja Venemaa piirilt Soome jõudma, kuid inimeste hulk vähenes detsembri lõpus, kui Rootsi ja Taani oma piirivalvet karmistasid. See-eest läks aga liiklus tihedamaks Lapimaa piiripunktides Sallas ja Raja-Jooseppis.